Frode Kyvåg

Frode Jarl Kyvåg (født 8. september 1945) er en norsk tidligere håndballtrener, idrettsleder og bystyrerepresentant i Oslo for Arbeiderpartiet. Kyvåg er mest kjent for sin innsats for Norway Cup og Bækkelagets Sportsklub. Han er også mangeårig ekspertkommentator i håndball.
Som ung var Kyvåg en allsidig idrettsutøver innen skøyter, fotball og håndball, men måtte legge den aktive karrieren på hyllen da akillessenen røk i en alder av 29 år.


== Håndball ==
Etter å ha lagt sin aktive idrettskarriere på hyllen, fikk Kyvåg jobb som trener for Nordstrands damelag i håndball. I 1974 ble Kyvåg den yngste landslagstreneren i Europa, da han tok over ansvaret for Norges kvinnelandslag i håndball. Kyvåg tok over som generalsekretær i Bækkelagets Sportsklub i 1976. 
Han hadde treneransvar for damelaget i periodene 1983–1988 og 1991–2000. Han hadde ansvaret for spillere som Anja Andersen, Gitte Madsen, Camilla Andersen, Susann Goksør, Cecilie Leganger, Kjersti Grini og Heidi Tjugum. I perioden ledet han BSK sitt damelag to ganger til finaler i Europacupen. 
BSK vant under Kyvågs ledelse cupvinnercupen i håndball to år på rad, både i 97/98-sesongen og 98/99-sesongen. De spilte i tillegg europacupfinaler mot Buxtehude i 1994 og Debrecen i 1995. Begge finalene endte med tap. I tillegg spilte laget to supereuropacupfinaler.
Laget ble seriemester:
1991/92-sesongen
1994/95-sesongen
1998/99-sesongenLaget ble sluttspillvinner:
1991/92-sesongen
1993/94-sesongenLaget ble norgesmester og vant kongepokalen i håndball:

1994: BSK - Byåsen 26-24
1997: BSK - Larvik 27-26
1999: BSK - Larvik 25-21Han har også vært trener for herrelagene til Bækkelaget og Fjellhammer, samt damelaget til Gjerpen.Fire nordmenn ble plukket ut til å løpe under Fakkelstafetten til sommer-OL 2008:
Unni Helland (BUL),
Ida Granberg (Kvik Halden FK), Frank Lidahl (Kolstad Fotball) og Frode Kyvåg (Bækkelagets Sportsklub). De fire norske løp med fakkelen i Shenzhen i Kina 8. mai 2008.


== Norway Cup ==

Kyvåg ble ansatt som generalsekretær for fotballturneringen Norway Cup i 1976 og ledet turneringen fra året etter. 
Diverse priser Kyvåg har mottatt i forbindelse med Norway Cup:
I 1993 fikk han tildelt «Ungdommens fredspris» for internasjonal forståelse blant ungdom
I 1995 fikk Norway Cup og Frode Kyvåg tildelt «Norsk Unicefs Ærespris»
I 1999 fikk han og Norway Cup «Idrettens fredspris». Prisen ble delt ut av Narvik kommune og Narvik Fredssenter.
I 2005 fikk han Kongens fortjenstmedalje i gull "for sin lange innsats i norsk idrettsliv, spesielt for innsatsen med å utvikle Norway Cup til verdens største fotballturnering".
I 2005 ble Norway Cup kåret av UEFA til «Most valuable grassroot football event». In recognition and appreciation of the work done for grassroot events.
I 2006 ble han kåret til «Årets Oslo-ambassadør» og fikk «Vesleblakken-prisen» for hans arbeid med Norway Cup.
I 2011 fikk han «Ildsjelpris og Ekebergtrollet» av Lions Ekeberg.
I 2012 mottok han «Det Kongelige Selskap for Norges Vels medalje for lang og tro tjeneste»: Kyvåg fikk prisen for sine 36 år i Bækkelagets Sportsklub.
I 2013 fikk han Sponsor- og Eventforeningens hederspris for å arrangere et av verdens største eventer for barn og ungdom.
I 2014 fikk han Pan-prisen (av Idrettspolitisk forum), æresprisen på NISO Awards og ble kåret til Årets Osloborger.


== Skøyter ==
I slutten av tenårene (sesongene 1958/59–1964/65) var han aktiv som skøyteløper og representerte Nordstrand.


=== Personlige rekorder på skøyter ===


== Politisk virke ==
Ved Kommunestyre- og fylkestingsvalget 2015 ble Kyvåg valgt som representant for Arbeiderpartiet til Oslo bystyre. Kyvåg fikk fritak fra sin plass da han har blitt utnevnt til byrådssekretær for kultur, idrett og frivillighet. Utnevnelsen ble sterkt kritisert i en leder i tidsskriftet Kapital, hvor det ble vist til Kyvågs deltakelse i ulovlig pyramidevirksomhet og ulike forhold ved forretningsdriften i forbindelse med arrangementet Norway Cup.


== Referanser ==


== Eksterne lenker ==
(en) Frode Kyvåg – SpeedSkatingNews.info